Comisia pentru legile justiției condusă de Florin Iordache a dat marți raport favorabil pe proiectului de modificarea a Codului penal, eliminând din forma inițială mai multe prevederi declarate neconstituţionale de către Curtea Constituțională. Comisia specială a decis să rămână în proiect mai multe articole contestate, invocând că nu au fost atacate sau nu au fost declarate neconstituţionale de către Curtea Constituțională.





Senatorul PNL Alina Gorghiu a cerut scoaterea de pe ordinea de zi a proiectului pentru că raportul privitor la el nu a fost pus pe site cu trei zile înainte de a fi dezbătut, aşa cum prevede Regulamentul, pentru a putea fi consultat de parlamentari, scrie Agerpres. Propunerea a fost respinsă la vot, context în care ea a anunţat că PNL va contesta din nou la Curtea Constituţională acest proiect, după ce va fi adoptat de Parlament.



Articolele controversate

Articolul 13 indice 2 din Legea nr. 78/2000 pentru prevenirea, descoperirea și sancționarea faptelor de corupție se abrogă. Ce prevedea acest articol: În cazul infracțiunilor de abuz în serviciu sau de uzurpare a funcției, dacă funcționarul public a obținut pentru sine ori pentru altul un folos necuvenit, limitele speciale ale pedepsei se majorează cu o treime. Condamnarea lui Liviu Dragnea, în primă instanță, în dosarul angajărilor fictive s-a făcut și în baza acestui articol. Abrogarea influențează și termenele de prescripție care scad semnificativ.

Termenele de prescripție a răspunderii penale scad: La articolul 154 alineatul (1), literele b) și c) se modifică şi vor avea următorul cuprins: b) 8 ani (față de 10 în vigoare-n.r.), când legea prevede pentru infracţiunea săvârşită pedeapsa închisorii mai mare de 10 ani, dar care nu depăşeşte 20 de ani;

c) 6 ani (față de 8 în vigoare-n.r.), când legea prevede pentru infracţiunea săvârşită pedeapsa închisorii mai mare de 5 ani, dar care nu depăşeşte 10 ani;

3. Termenul pentru denunț limitat la 1 an

Articolul 290 referitor la darea de mită, alineatul 3 se modifică şi va avea următorul cuprins: (3) Mituitorul nu se pedepseşte dacă denunţă fapta mai înainte ca organul de urmărire penală să fi fost sesizat cu privire la aceasta, dar nu mai târziu de 1 an de la data săvârşirii acesteia



(4) Articolul privind neglijența în serviciu se abrogă. Ce prevedea acest articol: Încălcarea din culpă de către un funcţionar public a unei îndatoriri de serviciu, prin neîndeplinirea acesteia sau prin îndeplinirea ei defectuoasă, dacă prin aceasta se cauzează o pagubă ori o vătămare a drepturilor sau intereselor legitime ale unei persoane fizice sau ale unei persoane juridice, se pedepseşte cu închisoare de la 3 luni la 3 ani sau cu amendă.

b) 8 ani (față de 10 în vigoare-n.r.), când legea prevede pentru infracţiunea săvârşită pedeapsa închisorii mai mare de 10 ani, dar care nu depăşeşte 20 de ani;c) 6 ani (față de 8 în vigoare-n.r.), când legea prevede pentru infracţiunea săvârşită pedeapsa închisorii mai mare de 5 ani, dar care nu depăşeşte 10 ani;3. Termenul pentru denunț limitat la 1 an(3) Mituitorul nu se pedepseşte dacă denunţă fapta mai înainte ca organul de urmărire penală să fi fost sesizat cu privire la aceasta, dar nu mai târziu de 1 an de la data săvârşirii acesteia(4) Articolul privind neglijența în serviciu se abrogă. Ce prevedea acest articol: Încălcarea din culpă de către un funcţionar public a unei îndatoriri de serviciu, prin neîndeplinirea acesteia sau prin îndeplinirea ei defectuoasă, dacă prin aceasta se cauzează o pagubă ori o vătămare a drepturilor sau intereselor legitime ale unei persoane fizice sau ale unei persoane juridice, se pedepseşte cu închisoare de la 3 luni la 3 ani sau cu amendă.





Senatorii au adoptat proiectul de lege cu 75 de voturi "pentru”, 32 de voturi "împotrivă” și o abținere. USR a votat "împotrivă". Săptămâna viitoare, proiectul ar urma să ajungă la vot în camera Deputaților, care este for decizional.